شه‌فه‌ق نيوز/ شانه‌ى قه‌يران له‌ پاريزگاى كه‌ركوك، موڵه‌ت ناچارى دانه‌ كارمه‌نده‌يل له‌ ده‌زگايه‌يل ناحيه‌ى تازه‌، ئه‌ويش دوياى تۆماركردن حاڵه‌تيگ مردن ك ژنيگ بوى وه‌ ڤايرۆس كۆرۆنا.
شانه‌گه‌ له‌ به‌ياننامه‌يگ ئه‌وه‌ ده‌رخست ك ده‌زگايه‌يل كه‌رت نه‌فتى و ده‌زگايه‌يل خزمه‌تگوزارى و ئه‌منى و بازرگانى موڵه‌ت ناچارى بيه‌نه‌ كارمه‌نده‌يليان له‌وانه‌گ نيشه‌جێ ناحيه‌ى تازه‌و ئاوايى به‌شيرن له‌ ئمڕووه‌و تا وه‌خته‌يليگ ناديار تا وه‌ختيگ كاره‌يل پاكه‌وكردن و رێ وشوونه‌يل ته‌ندروستى ته‌واو ئه‌دێ.
جى باسه‌، يه‌يش له‌وه‌ختيگه‌ ده‌زگاى ته‌ندروستى كه‌ركوك ئاشكراى تۆماركردن يه‌كه‌م حاڵه‌ت مردن كرد وه‌ ڤايرۆس كۆرۆنا له‌ پاريزگاگه‌.
